ฮั่งเส็งปิดเช้าร่วง 374.09 จุด หลังราคาน้ำมันโลกดิ่ง
ฮั่งเส็งปิดเช้าร่วง 374.09 จุด หลังราคาน้ำมันโลกดิ่ง
8 ธ.ค. 2558

ดัชนีฮั่งเส็งตลาดหุ้นฮ่องกงปิดเช้าปรับตัวลดลงตามทิศทางของตลาดหุ้นทั่วโลก โดยดัชนีฮั่งเส็งร่วง 374.09 จุด หรือ 1.68% ปิดภาคเช้าที่ 21,829.13 จุดเนื่องจากนักลงทุนเทขายหุ้นกลุ่มพลังงานหลังจากราคาน้ำมันดิบในตลาดโลกร่วงลงอย่างหนัก
ขณะเดียวกัน ตลาดยังได้รับแรงกดดันจากข้อมูลเศรษฐกิจจีนที่ซบเซา โดยสำนักงานศุลกากรจีนเปิดเผยในวันนี้ว่า การค้าต่างประเทศของจีนในเดือนพ.ย.ปรับตัวลง 4.5% เมื่อเทียบรายปี สู่ระดับ 2.16 ล้านล้านหยวน (3.37 แสนล้านดอลลาร์) ซึ่งลดลงเป็นเดือนที่ 9 ติดต่อกัน